Karabo: Bangwe ba re Baebele e tshwana le seletswa sa mmino sa baeyolene se motho a ka letsang molodi mongwe le mongwe fela o a o ratang mo go sone. Mme gone, akanya ka seno: Fa o batla go itse se mokwadi a se tlhalosang mo mafokong a gagwe, a ga go botlhale gore o mmotse? Go farologana le bakwadi ba ba sa tlholeng ba tshela ba dibuka tse di kwadilweng ke batho, Mokwadi wa Baebele e bong Jehofa Modimo o a tshela. (Baroma 1:20; 1 Bakorintha 8:5, 6) Kgang e go buiwang ka yone mo ditemaneng tse di dikologileng temana nngwe e ka thusa motho go bona tlhaloso e e leng yone. Mo godimo ga moo, gantsi Baebele e bua ka kgang e le nngwe mo ditemaneng di le mmalwa, mme go di bapisa go ka thusa. Ka jalo, re ka letlelela Modimo gore a kaele tsela e re akanyang ka yone, jaaka e kete o re tlhalosetsa lekwalo lengwe ka boene. Fa re dira jalo, re ka kgona go itse thato ya gagwe le go tshela tumalanong le yone jaaka e senolwa mo Baebeleng, a ga go jalo?